Լեոնիդ Միխելսոն

Լեոնիդ Վիկտորի Միխելսոն (), ռուս գործարար, ռուսական գազային «Նովոտեկ» Բաց բաժնետիրական ընկերության խոշոր բաժնետեր և վարչության նախագահ, «Սիբուր» ռուսական նավթաքիմիական հոլդինգի խոշոր բաժնետեր և տնօրենների խորհրդի նախագահ։

Ունենալով $18,4 մլրդ կարողություն, 2016/2017 թվականներին նա ամենահարուստ ռուսների շրջանում զբաղեցրել է առաջին տեղը (ըստ Ֆորբսի)։

Կենսագրություն 
Լեոնիդ Միխելսոնը ծնվել է 1995 թվականի օգոստոսի 11-ին Կասպիսկում։ Մանկության տարիներին նրա ընտանիքը տեղափոխվում է Սամարայի մարզի Նովոկույբիշևսկ քաղաք, որտեղ Լեոնիդը 1972 թվականին ավարտել է № 8 դպրոցը։ Հայրը՝ Վիկտոր Զելմանի Միխելսոնը զբաղվել է նավթամուղի կառուցմամբ և հետագայում դարձավ «Կույբիշևի խողովակաշինական» տրեստի տնօրենը։ Շինարարությունում (25-րդ տրեստում) աշխատել է նաև նրա մայրը՝ Պրասկովյա Ֆյոդորովնան։

1977 թվականին ավարտել է Սամարայի պետական ճարտարապետաշինարարական համալսարանը ինժեներ-շինարարի մասնագիտությամբ։ Դրանից հետո Տյումենի մարզի Խանտի-Մանսիական ինքնավար շրջանի Սուրգուտ քաղաքում Ուրենգոյ-Չելյապինսկ գազամուղի կառուցման ժամանակ աշխատել է որպես շինարարամոնտաժային աշխղեկ։

1984 թվականին դարձել է «Ռյազանի խողովակաշինական» տրեստի գլխավոր ինժեներ։ 1987 թվականին գլխավորել է «Կույբիշևի խողովակաշինական» տրեստը, որը 1991 թվականին շրջանում առաջինն անցավ բաժնետոմսավորման պրոցեսով և դարձավ անձնական շինարարական ձեռնարկություն, Սամարայի ազգային ձեռնարկություն՝ «Նովա» ԲԸ։ 1987 թվականից մինչև 1994 թվականները եղել է Սամարայի ազգային ձեռնարկություն՝ «Նովա» ԲԸ-ի ղեկավար։ Հետո դարձել է «Նովաֆինանսիստ» ընկերության ղեկավար և գլխավոր տնօրեն։ 2003 թվականից եղել է «Նովոտեկ» ԲԲԸ-ի տնօրենների խորհրդի անդամ և վարչության նախագահ։ 2008 թվականի մարտից 2010 թվականի դեկտեմբերը եղել է «Ստրոյտրանսգազ» ԲԲԸ-ի տնօրենների խորհրդի անդամ և նախագահ։ 2008-2011 թվականներին եղել է «Արտ ֆինանս» սահմանափակ պատասխանատվությամբ ընկերության տնօրենների խորհրդի անդամ։ 2011—2013 թվականներին եղել է «Շրջանների զարգացման համառուսաստանյան բանկ» ԲԲԸ-ի դիտորդների խորհրդի անդամ։ 2011 թվականին հանդիսացել է «ՍԻԲՈւՐ հոլդինգի» տնօրենների խորհրդի նախագահ։

2009 թվականին ստեղծել է ֆոնդ, որը նպատակ ունի՝ արևմուտք հասցնել ռուսական ժամանակակից մշակույթը, ռուսական արվեստի համաշխարհային մշակույթին ինտեգրացումը և ժամանակակից արվեստի լուսավորչական և կրթական գործունեության բնագավառում ապահովել Ռուսաստանի դերը։

Պարգևներ և մրցանակներ 
Լեոնիդ Միխելսոնը պարգևատրվել է հետևյալ պարգևներով և շքանշաններով՝
 Պատվո շքանշան
 «Հայրենիքին մատուցած ծառայությունների համար» 2-րդ աստիճանի մեդալ։
Լեոնիդ Միխելսոնը Նովոկույբիշևսկ և Տարկո-Սալե քաղաքների պատվավոր քաղաքացի է։

Ունեցվածքի գնահատական 
Ըստ Ֆորբսի (2010-2017)՝

Անձնական կյանք 
Ամուսնացած է։ Սիրում է ճամփորդել։

Ծանոթագրություններ

Արտաքին հղումներ 
 Досье на Леонида Михельсона на Forbes.ru
 Михельсон Л. В. Благотворительный фонд «Виктория»
 Досье на Леонида Михельсона на Slon.ru 
 Краткая биография Леонида Михельсона на сайте Chem-VIP.ru 
 «Фраза „возврат активов“ наносит вред стране», интервью газете «Ведомости», 09.07.2002
 «Продажа акций — это не торговля арбузами», интервью газете «Ведомости», 02.11.2002
 «Мне не нравится слово „поделиться“», интервью газете «Ведомости», 20.07.2011
 «Мы вообще не хотим создавать для компании риски», интервью газете «Ведомости», 26.12.2012

«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ